دهیهوێت گۆڕان له بهرهكهیان دوور بخاتهوه
ئاژانس – نهوزاد چارلس
پارتی دیموكراتی كوردستان دهیهوێت دوو لایهنه ئیسلامییهكه له بزووتنهوهی گۆڕان دوور بخاتهوه به مهبهستی كهمكردنهوهی گوشارهكانی سهری سهبارهت به تێڕوانینی بۆ چارهسهری كێشه سیاسییهكان و بۆ ئهو مهبهستهش داواكارییهكی خستووەته بهردهم یهكێك له لایهنه ئیسلامییهكان كه تا ئێستا وهڵامیان نهداوهتهوه.
كۆبوونهوهی ناوهڕاستی مانگی ڕابردووی مهسرور بارزانی ئهندامی مهكتهبی سیاسیی پارتی دیموكراتی كوردستان لهگهڵ سهڵاحهدین بههادین ئهمینداری گشتیی یهكگرتووی ئیسلامی بێ هیچ ڕاگهیەندراوێك كۆتایی هات، ئهگهرچی ئهو كۆبوونهوهیه بڕیار بوو بۆ دۆسیهی كوژرانی مهلا هوشیار ئیسماعیل بێت بهڵام به پێی ئهو زانیارییانهی كه״ئاژانس״ له چهند سهرچاوهیهكی بهرپرسی یهكگرتووی ئیسلامییهوه دهستی كهوتووه پرسی كاری هاوبهشیان بۆ چارهسهری كێشه سیاسییهكان زۆرینهی كۆبوونهوهكهی به خۆیهوه بردووه.
سهرچاوهیهكی بهرپرسی یهكگرتووی ئیسلامی كه لهبهر ههستیاریی پرسهكه نهیویست ناوی بڵاو بكرێتهوه به״ئاژانس״ی وت: ״له ئێستادا پارتی دهیهوێت ههموو لایهنهكانی تر له خۆی نزیك بكاتهوه و كار پێكهوه بكهن، بهڵام بزووتنهوهی گۆڕان له دهرهوهی هاوكێشهكان بێت. كاركردنی پارتییش له ئێستادا لهسهر ههرسێ لایهنی یهكێتیی و یهكگرتووی ئیسلامی و كۆمهڵی ئیسلامییه״.
ئهو سهرچاوهیهی یهكگرتوو وتیشی: ״بڕیاره بهم نزیكانه مهسرور بارزانی یان وهفدێكی تری پارتی سهردانی عهلی باپیر ئهمیری كۆمهڵی ئیسلامی بكهن״.
ئهو ههوڵهی پارتی بۆ دوورخستنهوهی دوو لایهنه ئیسلامییهكه ئهوهش لهپاش ئهوهی كه كاتی درووستبوونی قهیرانی سهرۆكایهتیی ههرێم و پهكخستنی پهرلهمان كۆمهڵی ئیسلامی بهرهیەكی نهیاری پارتی بوو ، بهڵام یهكگرتووی ئیسلامی لهو حزبه ئیسلامییه نهرمتربوو
ئهبوبهكر ههڵهدنی، ئهندامی سهركردایهتیی یهكگرتووی ئیسلامی، به״ئاژانس״ی ڕاگهیاند: ״شاندهكانی پارتی كه هاتوونهته لای ئێمه داوای ئهوهیان كردووه كه لهگهڵ ئهوان كار بكهین و لایهنێكی دیاریكراوی سیاسی كه بزووتنهوهی گۆڕانه بكهنه دهرهوهی هاوكێشهكه، پارتی ئهگهر بۆی بچێته سهر دهیهوێت ئهوه بكات.״
ئهو ئهندامهی سهركردایهتیی یهكگرتووی ئیسلامی دهڵێت: ״ئهو ههوڵهی پارتی كه كاری لهسهر دهكات سهركهوتوو نابێت، ئهگهر تهنانهت لهگهڵ یهكێتیی نیشتیمانییش ئهو ههوڵه بدهن، چونكه سهقامگیری ناهێنێته ئاراوه.״
سهبارهت به وهڵامی یهكگرتووی ئیسلامی بۆ پارتی ههڵهدنی وتی: ״وهڵامی ئێمه ئهوه بووه كه ههموو هێزهكان بهشدارییان پێ بكرێت و ههوڵ نهدرێت هیچ لایهنێك پهراوێز بخرێت، دواجار ههر ههوڵێكی لهو شێوهیه دۆخهكه خراپتر دهكات وهك لهوهی ببێته چارهسهر.״
بهرپرسێكی باڵای یهكگرتوو كه ئاگاداری ناوهڕۆكی كۆبوونهوهكهی مهسرور بارزانی و سهڵاحهدین بههادین بووه به״ئاژانس״ی وت: ״له كۆبوونهوهكهدا مهسرور بارزانی به ئهمینداری یهكگرتووی ڕاگهیاندووه كه لهو قۆناغهی ئێستادا پارتی دهیهوێت لهگهڵ یهكێتیی كار بكات، نایهوێت لایهنێكی وهكو یهكگرتوو دژی بوهستێتهوه و له بهرانبهردا پارتی ههندێ پۆستی باڵا به یهكگرتوو دهدات، بهڵام ئهمینداری یهكگرتوو وهڵامی یهكلاكهرهوهی به مهسرور بارزانی نهداوه.״
ئهو سهرچاوهیه وتیشی: ״پارتی دهزانێت لهگهڵ گۆڕان له كێشهدا دهبێت، بۆیه نایهوێت لایهنی دیكهش لهگهڵ گۆڕاندا بن، بۆیه ئهو ههوڵی داوه تاوهكو یهكگرتوو لهگهڵ پارتی بێت״.
بۆ پشتڕاستكردنهوه و وهرگرتنی بیروڕای ئهندامانی كۆبوونهوهكهی نێوان مهسرور بارزانی و سهڵاحهدین بههادین، ״ئاژانس״ پهیوهندیی به هادی عهلی سهرۆكی مهكتهبی سیاسیی یهكگرتووی ئیسلامی و خهلیل ئیبراهیم ئهندامی مهكتهبی سیاسیی ئهو حزبهوه كرد كه بهشدار بوون له كۆبوونهوهكهدا، بهڵام ئاماده نهبوون هیچ لێدوانێكی لهسهر بدهن.
مهروان گهڵاڵی، ئهندامی مهكتهبی سیاسیی كۆمهڵی ئیسلامی، به״ئاژانس״ی ڕاگهیاند: ״ههوڵی لهو شێوهیه له ئارادایه، بهڵام ئهوه سهر ناگرێت.״ وتیشی: ״ئێستا پارتی بۆی بچێته سهر لهگهڵ یهكێتیی لایهنهكانی تر پهراوێز دهخات.״
سهبارهت به ههوڵی پارتی بۆ نزیكبوونهوه له لایهنه ئیسلامییهكان و پهراوێزخستنی لایهنێكی سیاسیی دیاریكراو، مهروان گهڵاڵی وتی: ״له مێژه سهركردایهتیی كۆمهڵی ئیسلامی ههستی بهوه كردووه و تاوهكو ئێستا به هۆی لێڕانهبینین و ههڵوێسته دیارهكانی كۆمهڵ، پارتی نهیتوانیوه ئهو داوایه له كۆمهڵی ئیسلامی بكات.״
مهسعود عهبدولخالق، چاودێری سیاسی، ئهو كۆبوونهوانهی ئێستا پارتی لهگهڵ بهشێك له لایهنهكان ئهنجامی دهدات به״راوكردن״ وهسف دهكات و دهڵێت: ״ئهو كۆبوونهوانهی ئێستا پارتی دهیكات لهگهڵ لایهنهكان له ڕاوكردن دهچێت، تاوهكو لایهنێك دهكهوێته بهردهستی و له دژی لایهنهكانی تر بهكاری بهێنێت״.
مهسعود عهبدولخالق به״ئاژانس״ی وت: ״پارتی به دیاریكراویی كار لهسهر ئهوه دهكات لهگهڵ لایهنهكانی تر ڕێك بكهوێت و لایهنێكی دیاریكراو پهرواێز بخات، هیچ ڕێككهوتنێكی لهو شێوهیه سهركهوتوو نابێت و ههر لایهنێكیش ڕێككهوتن لهگهڵ دهسهڵاتدا بكات زهرهرمهند دهبێت و دوای یهك-دوو مانگ به دهست و قاچ و سهر شكاوی له ڕێككهوتنهكه دێته دهرهوه.״